Lastvognsblokaden, der i sidste uge blokerede adgangen til færgerne i Hirtshals, får tilsyneladende ingen efterspil. Det oplyser DR Nordjylland. Både Stena Line og Color line overvejede at rejse erstatningskrav til chaufførerne, for de flere hundrede tusinde kroner de mistede i indtægter, da lastvognene blev forment adgang til færgen af blokadevagterne. Politiet blev tilkaldt, både i Frederikshavn og Hirtshals, og noterede navnene på de chauffører, der stod for blokaden. Det var dog ikke muligt at få navnene på alle chaufførerne, og dermed bliver det svært at rejse erstatningskrav. - Vi diskuterer stadigvæk på interne møder, om der skal rejses erstatningskrav. Det kommer også lidt an på, om speditørerne vil kræve erstatning af os, siger Bent Kobberup, Stena Lines direktør, til DR Nordjylland. Også hos Color Line afventer man speditørernes udspil, siger direktøren Jakob Jensen.

Opsummering:
Rederiet fik ikke navne på alle de lastbilchauffører, der blokerede for færgen på Hirtshals Havn.